इस्लामाबाद :अमरीका ने पाकिस्तान पर आरोप लगाया है कि उसने खतरनाक दोहरा खेल खेलते हुए अमरीकी सहायता के रूप में 2002 से अरबों डॉलर लिए वहीं अफगानिस्तान में अमरीकी सेनाओं पर हमला करने वाले तालिबान और अन्य आतंकवादियों का समर्थन किया। अमरीका ने 30 करोड़ डॉलर की अमरीकी सैन्य सहायता में कटौती की शनिवार को घोषणा की थी। यह फैसला जनवरी में घोषित व्यापक सहायता स्थगन का हिस्सा है। अमरीकी राष्ट्रपति डोनाल्ड ट्रम्प ने आतंकवादियों के सुरक्षित ठिकानों के कथित समर्थन को लेकर इस्लामाबाद पर दबाव डालने की कोशिश की है।